Hyvä tohtorikoulutettava,

Turun yliopistolla on nyt siirrytty uuteen Peppi-järjestelmään. Järjestelmä on korvannut vanhoista järjestelmistä mm. Nettiopsun, Opsun ja e-hops-järjestelmän, joten jatkossa tiedot suoritetuista opinnoista, henkilökohtainen opintosuunnitelma (hops) ja myös kurssi-ilmoittautumiset löytyvät Pepistä. UGIS-järjestelmä on käytössä tohtorikoulutuksessa entiseen tapaan.

On tärkeää lukea kaikki Peppi-tuen viestit tarkasti ja katsoa ohjevideot. Tohtoriohjelmat järjestävät syksyn aikana tohtorikoulutuksen omia Peppi-klinikoita, mutta apua saa myös Peppi-tuutorien järjestämiltä kaikille avoimilta Peppi-klinikoilta. Lisäksi tietysti me koordinaattorit, koulutuspäällikkö ja koulutussihteerit olemme apunasi. Kannustamme kysymysten herätessä tarkistamaan aina ensin, löytyykö vastaus ohjeista ja ohjevideoista ja sitten kääntymään ym. tahojen puoleen.

Peppi-järjestelmässä ajatus on, että opintoja tarkastellaan tutkinto-oikeuskohtaisesti siihen kuuluvan hopsin eli opintosuunnitelman kautta. Sinulle on lisätty järjestelmään tohtorintutkinnon hops. Hops-näkymässä näet sekä jo suorittamasi opinnot sekä kaikki nykyisessä opetussuunnitelmassa valittavana olevat opinnot. **Valitettavasti vanhasta e-hops-järjestelmästä ei siirry suunnitelmaa Peppiin, joten kaikkien tohtorikoulutettavien tulee päivittää hops Peppi-järjestelmässä**. Jos olet laatinut hopsin opintojesi aikana, voit kopioida hopsin tiedot Peppi-järjestelmään. Tämä onnistuu helpoiten siten, että avaat vanhan hopsisi joko UGISista tai Nettiopsun e-hops-järjestelmästä ja teet vanhaa hopsia apunasi käyttäen tarvittavat muutokset Peppi-järjestelmän hopsiin. Sinulla on katseluoikeudet Nettiopsu-järjestelmään 31.5.2022 asti.

**Hopsin päivittäminen**

Kirjaudu sisään osoitteeseen [**https://student.peppi.utu.fi**](https://student.peppi.utu.fi/)

Peppi-järjestelmässä sinulla on jokaiseen tutkintoon oma opiskeluoikeus. Mikäli sinulla on useampia opiskeluoikeuksia, pääset nimesi kohdalta valitsemaan tohtorintutkinnon hopsiin liittyvän opiskeluoikeuden.

* **Klikkaa kohtaa HOPS ja näkyviin tulee sinulle valmiiksi luotu hops-pohja.**
	+ Tarkista, että hops-pohjassa on kaikki suorittamasi tohtorintutkinnon opinnot (käytä tarvittaessa apuna Nettiopsusta saatavaa jatko-opintojen opintosuoritusotetta). Mikäli et näe jotain suorittamiasi opintoja, se saattaa johtua siitä, että opintojakso on siirtynyt väärän tutkinto-oikeuden alle. Tohtoritutkinnon opiskeluoikeuden alle on myös voinut siirtyä opintojaksoja, jotka eivät sinne kuulu. Lähetä silloin koordinaattorille viesti ja pyydä siirtämään opinnot. Kerrothan viestissäsi tarkasti mistä tutkinnosta opintoja pitäisi siirtää ja mille tutkinto-oikeudelle.
* **Järjestely-välilehdellä** pystyt siirtämään opintojaksoja, mikäli ne ovat väärän kokonaisuuden alla. Esim. Jos sinulla näkyy suoritettuja opintoja hopsin ulkopuoliset opinnot kohdassa, voit raahata ne oikean otsikon alle.
* **Opintojen valinta –välilehdessä** pääset valitsemaan opintosuunnitelmaasi opintojaksoja tai poistamaan opintojaksoja, joita et aio suorittaa
	+ Jokaisen hopsin pääotsikon oikeassa laidassa on suurennuslasi, jossa on + -merkki keskellä (lisää opintoja -painike). Pääset lisäämään opintoja ko. otsikon alle klikkaamalla suurennuslasia. Opinto-oppaan tarjonta tulee tällöin näkyviin ja pääset tuomaan opintojaksoja helposti opintosuunnitelmaasi. Kun haluttu opintojakso on löytynyt, valitse kohta lisää koriin. Voit hakea kerralla useamman opintojakson ja lopuksi oikealla ylhäällä valitse kohta vie hopsiin. Muokkaa oma opintosuunnitelmasi sinulle alustettuun hops-pohjaan.
	+ Painamalla opintojakson kohdalla oikean reunan roskakori-kuvaketta, voit poistaa hopsilla olevia opintojaksoja, joita et aio suorittaa.
	+ Huom! Et pysty poistamaan opintosuunnitelmasta pakollisia opintojaksoja (punainen laatikko opintojakson nimen edessä). Jos sinun on tarpeen poistaa pakollinen opintojakso (esim. olet jo suorittanut vastaavan opintojakson), ota yhteyttä koordinaattoriin.
* **Tarkastelu-välilehdellä** näkyy muokatun hopsin mukaiset valinnat.
* **Ajoitus-välilehdellä** voit suunnitella, milloin suoritat opintojaksoja.

Tarkemmat ohjeet löydät täältä:

<https://intranet.utu.fi/index/peppi_opiskelijoille/Sivut/Opiskelijan-ty%C3%B6p%C3%B6yd%C3%A4n-ohjeet.aspx#Hopsin%20muokkaaminen>.

Huom! Opintokokonaisuudet, jotka on koottu Nettiopsussa, eivät näy kokonaisuuksina Pepin hopsilla. Koottujen kokonaisuuksien tiedot ovat kuitenkin siirtyneet Peppiin. Tämä johtuu siitä, että Nettiopsun ja Pepin toimintalogiikat ovat hyvin erilaisia ja Pepissä ei ole ollut samanlaista opintokokonaisuutta kuin Nettiopsussa. Siksi niiden opiskelijoiden, jotka eivät ole vielä valmistuneet, Nettiopsussa kootut kokonaisuudet näkyvät Pepissä sekä kokonaisuutena että opintojaksona. Tämä tarkoittaa sitä, että myös opintopisteet näkyvät tuplana. Asia korjataan mahdollisimman pian.

**Hopsin hyväksyntä (on käytössä syykuussa 2021)**

* Jos vanha e-hops-järjestelmässä tekemäsi hops on ohjaajasi (UGIS-järjestelmässä) hyväksymä, etkä tee siihen muutoksia, hopsia ei tarvitse uudelleen hyväksyä Peppi-järjestelmässä.
* Jos teet hopsin ensimmäistä kertaa tai olet tehnyt hopsiisi muutoksia, lähetä hops koordinaattorille tarkastettavaksi. Painamalla hopsin oikeasta yläreunasta löytyvää lähetä kommentoitavaksi –painiketta avautuu viestilomake, jolla voit pyytää hopsin tarkastusta koordinaattorilta. Muista valita ylimpään tekstikenttään koordinaattorisi nimi, jotta lomake ohjautuu oikealle henkilölle.
* Kun koordinaattori on tarkistanut, että hopsisi vastaa tohtoriohjelman opetussuunnitelman vaatimuksia, koordinaattori lähettää hopsisi UGIS-järjestelmässä ohjaajasi hyväksyttäväksi.
* Näet UGIS-portaalissa, kun ohjaajasi on hyväksynyt hopsisi. Hyväksytty HOPS jää UGIS-portaaliin talteen.
* Peppi-järjestelmässä hopsia ei tarvitse enää hyväksyä.

**Ilmoittautumiset**

* Ilmoittautumiset-kohdassa näet ilmoittautumisesi ja ne opintojaksot, joissa ilmoittautuminen on käynnissä. Klikkaa ilmoittaudu-nappia ilmoittautuaksesi opintojaksolle. Mikäli haluat ilmoittautua opintojaksolle, joka ei ole hopsissasi, paina kohtaa hae opintojaksoja ja sieltä saat haettua haluamasi ja pystyt ilmoittautumaan. Tämä opintojakso tulee näkyviin hopsisi loppuun ja saat siirrettyä sen oikean kokonaisuuden alla hiirellä raahaamalla.

**Opintosuorituksen rekisteröinti**

* Tohtorikoulutukselle tyypillisten yksittäisten opintosuoritusten (kuten konferenssiesitysten) rekisteröintiä haetaan entiseen tapaan sähköisellä lomakkeella: <https://forms.utu.fi/private/opintosuorituksenhyvaksynta>

**Ohjeita:**

* Tallenne Peppi-järjestelmän opiskelijan työpöydän esittelystä: <https://intranet.utu.fi/index/peppi_opiskelijoille/Sivut/Esittely--ja-ohjevideot.aspx>
* Uutinen järjestelmän käyttöönotosta: <https://intranet.utu.fi/fi/ajankohtaista/uutiset/Sivut/Peppi-opintotietoj%C3%A4rjestelm%C3%A4-k%C3%A4yt%C3%B6ss%C3%A4-yliopistolla-%E2%80%93-k%C3%A4yt%C3%B6n-vakiinnuttaminen-alkaa.aspx>

Mikäli sinulla on kysyttävää, autamme mielellämme!